Document ID: /roh_data/filtered/fineweb-2-filterrobots_roh.jsonl.gz/55448

En la dispita davart l’abreviaziun SRF ha l'Associaziun dals detaglists svizzers Swiss Retail Federation inoltrà in plant. Radio e televisiun Svizra ha confermà in rapport correspundent da Blick e Blick-online.
Cun il plant vulan ils detaglists sfurzar ina schliaziun sin via giuridica. La fin dal 2012 aveva la televisiun svizra midà ses num en SRF. La midada dal num n'è dentant betg en il senn da la Swiss Retail Federation, che scursanescha ses num dapi l'onn 2000 medemamain cun SRF.